
Հիմք ընդունելով «Նորմատիվ իրավական ակտերի մասին» օրենքի 33-րդ 
և 34-րդ հոդվածները` Հայաստանի Հանրապետության կառավարությունը    
ո ր ո շ ու մ     է.
1. Հայաստանի Հանրապետության կառավարության 2025 թվականի նոյեմբերի 27-ի «Պետական կառավարման համակարգի առանձին մարմինների կատարողականի գնահատման և դրա հիման վրա խրախուսման պիլոտային կարգը և պետական կառավարման համակարգի առանձին մարմինների ցանկը հաստատելու մասին» N 1712-Լ որոշման (այսուհետ՝ որոշում) մեջ կատարել հետևյալ լրացումները և փոփոխությունները`
1) որոշման N 1 հավելվածում՝
ա. 5․1-ին կետում «0,8» թիվը փոխարինել «0,7» թվով,
բ. 8-րդ կետը «Վարչապետին։» բառից և կետադրական նշանից հետո լրացնել հետևյալ բովանդակությամբ նոր նախադասություններով՝ 
«Ընդ որում մարմնի կատարողականի ընդհանուր գնահատականը կարող է նվազեցվել վարչապետի և/կամ փոխվարչապետերի կողմից՝ իրենց կողմից տրված հանձնարարականների, այդ թվում՝ նախարարական կոմիտեների արձանագրություններով տրված հանձնարարականների, մշտադիտարկման արդյունքում, եթե դրանք կատարվել են ոչ պատշաճ կամ  ուշացումով։ Տվյալ դեպքում գնահատականը կարող է նվազեցվել մինչև առավելագույն հնարավոր գնահատականի 15 տոկոսի չափով։»,
գ. 16-րդ կետում «իրավաբանական անձանց պետական հիմնարկների» բառերը փոխարինել «իրավաբանական անձանց և պետական հիմնարկների» բառերով,
դ․ 17-րդ կետում «ֆոնդից։» բառը և կետադրական նշանը փոխարինել «ֆոնդից՝ չիրացված մասի կրկնապատիկի չափով։» բառերով և կետադրական նշանով։
[bookmark: _GoBack]2. Սույն որոշումն ուժի մեջ է մտնում հրապարակմանը հաջորդող օրվանից և տարածվում է 2026 թվականի 1-ին և 2-րդ կիսամյակների կատարողականի գնահատման և դրա հիման վրա խրախուսման գործընթացի վրա:

